Még ugyanezen év novemberének elején, a bukaresti Colectiv szórakozóhelyen történt tömegkatasztrófa miatt – az utcára vonuló tüntetők nyomására – bejelentette lemondását Victor Ponta kormányfő. Klaus Johannis államfő november 10-én – a parlamenti pártokkal folytatott egyeztetést követően – felkérte egy szakértői kormány megalakításra. 2015. november 17-én a képviselőház és a szenátus együttes ülésén bizalmat kapott az általa összeállított technokrata kormány. A kabinet még aznap letette a hivatali esküt, Cioloș pedig átvette a miniszterelnöki széket a leköszönő Sorin Cîmpeanu ügyvezető kormányfőtől.